CELEX: 32012D0399
Language: da
Date: 2012-07-10 00:00:00
Title: 2012/399/EU: Rådets afgørelse af 10. juli 2012 om den holdning, som Den Europæiske Union skal indtage i Det Blandede EØS-udvalg om en ændring af bilag XIII (Transport) til EØS-aftalen

18.7.2012   
            
            
               DA
            
            
               Den Europæiske Unions Tidende
            
            
               L 188/1
            
         RÅDETS AFGØRELSE
   af 10. juli 2012
   om den holdning, som Den Europæiske Union skal indtage i Det Blandede EØS-udvalg om en ændring af bilag XIII (Transport) til EØS-aftalen
   (2012/399/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 91, stk. 1, sammenholdt med artikel 218, stk. 9,
   under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde (1), særlig artikel 1, stk. 3,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Bilag XIII til aftalen om Det Europæiske Økonomiske Samarbejdsområde (2) (»EØS-aftalen«) indeholder særlige bestemmelser og ordninger vedrørende transport.
            
         
               (2)
            
            
               Europa-Parlamentets og Rådets direktiv 2006/38/EF af 17. maj 2006 om ændring af direktiv 1999/62/EF om afgifter på tunge godskøretøjer for benyttelse af visse infrastrukturer (3) bør indarbejdes i EØS-aftalen.
            
         
               (3)
            
            
               Det er hensigtsmæssigt at indarbejde i EØS-aftalen en bestemmelse, der muliggør en tilpasning i forbindelse med afgiftsordningerne på det transeuropæiske vejnet i Norge.
            
         
               (4)
            
            
               Bilag XIII til EØS-aftalen bør derfor ændres i overensstemmelse hermed.
            
         
               (5)
            
            
               Den holdning, Unionen skal indtage i Det Blandede EØS-udvalg, bør baseres på det udkast til afgørelse, der er knyttet til denne afgørelse —
            
         VEDTAGET DENNE AFGØRELSE:
   Artikel 1
   Den holdning, som Den Europæiske Union skal indtage i Det Blandede EØS-udvalg til den foreslåede ændring af bilag XIII (Transport) til EØS-aftalen, baseres på det udkast til Det Blandede EØS-udvalgs afgørelse, der er knyttet til nærværende afgørelse.
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 10. juli 2012.
      
         
            På Rådets vegne
         
         V. SHIARLY
         
            Formand
         
      
   
   
      (1)  EFT L 305 af 30.11.1994, s. 6.
   
      (2)  EFT L 1 af 3.1.1994, s. 3.
   
      (3)  EUT L 157 af 9.6.2006, s. 8.
   
      UDKAST
      DET BLANDEDE EØS-UDVALGS AFGØRELSE Nr. …/2012
      af
      om ændring af bilag XIII (Transport) til EØS-aftalen
      DET BLANDEDE EØS-UDVALG HAR —
      under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
      ud fra følgende betragtninger:
      
                  (1)
               
               
                  Europa-Parlamentets og Rådets direktiv 2006/38/EF af 17. maj 2006 om ændring af direktiv 1999/62/EF om afgifter på tunge godskøretøjer for benyttelse af visse infrastrukturer (1) skal indarbejdes i EØS-aftalen.
               
            
                  (2)
               
               
                  Bilag XIII til EØS-aftalen bør derfor ændres i overensstemmelse hermed —
               
            VEDTAGET DENNE AFGØRELSE:
      Artikel 1
      I punkt 18a (Europa-Parlamentets og Rådets direktiv nr. 1999/62/EF) i bilag XIII til EØS-aftalen foretages følgende ændringer:
      
                  1)
               
               
                  Følgende led tilføjes:
                  
                              »—
                           
                           
                              
                                 32006 L 0038: Europa-Parlamentets og Rådets direktiv 2006/38/EF af 17. maj 2006 (EUT L 157 af 9.6.2006, s. 8).«
                           
                        
            
                  2)
               
               
                  I tilpasningsteksten foretages følgende ændringer:
                  
                              i)
                           
                           
                              Tilpasningstekst d) affattes således:
                              
                                          »d)
                                       
                                       
                                          Følgende tilføjes i slutningen af artikel 7, stk. 4b:
                                          
                                                      »a)
                                                   
                                                   
                                                      Med hensyn til afgiftsordningerne på det transeuropæiske vejnet i det sydøstlige Norge, der allerede er indført på datoen for ikrafttrædelsen af Det Blandede EØS-udvalgs afgørelse nr. xx/2012, skal anvendelsen af afgiftsnedsættelser eller -rabatter til hyppige brugere overholde dette direktivs artikel 7, stk. 4b, senest den 31. december 2014.
                                                   
                                                
                                                      b)
                                                   
                                                   
                                                      Med hensyn til afgiftsordningerne på det transeuropæiske vejnet i andre dele af Norge kan niveauet af afgiftsnedsættelser eller -rabatter til hyppige brugere fastholdes i toldordninger, der allerede er indført på datoen for ikrafttrædelse af Det Blandede EØS-udvalgs afgørelse nr. xx/2012, forudsat at andelen af international tung godstrafik på dette infrastrukturnet er under 30 %.
                                                   
                                                I afgiftsordninger, der indføres efter dagen for ikrafttrædelse af Det Blandede EØS-udvalgs afgørelse nr. xx/2012, kan afgiftsnedsættelser og –rabatter til hyppige brugere overstige det niveau, der er fastsat i dette direktiv artikel 7, stk. 4b, forudsat at
                                          
                                                      —
                                                   
                                                   
                                                      andelen af international tung godstrafik på dette infrastrukturnet ikke overstiger 5 %
                                                   
                                                
                                                      —
                                                   
                                                   
                                                      niveauet af sådanne nedsættelser og rabatter er begrundet i særlige omstændigheder, navnlig når det pågældende infrastrukturnet består af broer og/eller tunneller, der erstatter færger.««
                                                   
                                                
                                    
                        
                              ii)
                           
                           
                              Tilpasningstekst e) udgår.
                           
                        
            Artikel 2
      Den islandske og den norske udgave af direktiv 2006/38/EF, der offentliggøres i Den Europæiske Unions Tidendes EØS-tillæg, er autentiske.
      Artikel 3
      Denne afgørelse træder i kraft den …, forudsat at alle meddelelser er indgivet til Det Blandede EØS-udvalg, jf. EØS-aftalens artikel 103, stk. 1 (2).
      Artikel 4
      Denne afgørelse offentliggøres i Den Europæiske Unions Tidendes EØS-afsnit og EØS-tillæg.
      
         Udfærdiget i Bruxelles, den
         
            
               På Det Blandede EØS-udvalg vegne
            
            
               Formand
            
            
               Sekretærer for Det Blandede EØS-udvalg
            
         
      
      
         (1)  EUT L 157 af 9.6.2006, s. 8.
      
         (2)  [Ingen forfatningsmæssige krav angivet.] [Forfatningsmæssige krav angivet.]